laion/Wikipedia-Exotic huggingface dataset:
דמא בן נתינה

דמא בן נתינה הוא דמות המופיעה בתלמוד הבבלי ובתלמוד הירושלמי, כמופת לכיבוד הורים. דמא היה גוי בעל מעמד חשוב שישב בראשות מועצת העיר אשקלון. הסיפור הידוע ביותר על דמא בן נתינה מצוי בתלמוד הבבלי במסכת קידושין ובמסכת עבודה זרה ובתלמוד הירושלמי במסכת קידושין ובמסכת פאה. הסיפור עוסק בחכמים שיצאו לחפש אבן ישפה לחושן של הכהן הגדול במקום זו שאבדה. הגיעו לדמא ורצו לקנות ממנו את האבן, אך זה סירב מכיוון שהוצאת האבן מהתיבה שבה היא נמצאת תעיר את אביו (ישנה מחלוקת בתלמוד האם מפתחות התיבה היו בידי אביו או מתחת לכריתו, או שמא רגלי אביו היו מונחות על התיבה). החכמים ניסו שוב ושוב להעלות את המחיר שהם מוכנים לשלם עבורה. לאחר מכן, כשהחכמים פנו לדרכם ללא האבן, בא אליהם דמא בן נתינה עם האבן. החכמים רצו לשלם את מלוא הסכום כפי שעמד לאחר שהעלו אותו. דמא בן נתינה סירב באומרו לחכמים, "מה מוכר אני לכם את כיבוד אבותי במעות כסף?". על כך זכה דמא בכך שנולדה בעדרו פרה אדומה, פרה מסוג מיוחד הנדרשת לעבודת בית המקדש. החכמים שבו לביתו ורכשו אותה בכסף רב. דמא בן נתינה היה גוי, ולכן לא היה חייב במצוות כיבוד אב ואם, ועל כך אומר התלמוד במסכת קידושין: "ואמר רבי חנינא: ומה מי שאינו מצווה ועושה כך, מצווה ועושה על אחת כמה וכמה". סיפור מפורסם נוסף על דמא בן נתינה, מספר על מקרה שקרה כשישב עם נכבדי רומא ולבוש בבגד מיוחד (סירקון של זהב). אמו, שלקתה בנפשה, נכנסה, קרעה את בגדו וירקה בפניו לעיני כל חכמי רומא. למרות הבושות הגדולות, שתק דמא ולא ביישה, ואפילו לא גער בה. בתלמוד מובא סיפור זה כמופת לכיבוד הורים, למרות התבזות עצמית. בשנת 1999 יצא סרט קולנוע חרדי של האחים יהודה ואברהם גרובייס בשם 'דמא בן נתינה' אודותיו. קובי פלדמן, ‏דמא בן נתינה, באתר "דעת" ד"ר בעז שפיגל, מדוע לא העיר דמא בן נתינה את אביו? (אורכב 23.03.2009 בארכיון Wayback Machine), דף שבועי מאת המרכז ללימודי יהדות באוניברסיטת בר-אילן, פרשת יתרו ה'תשס"ג. רני יבין ואורי אורבך, שקט, אבא ישן!, בית מדרש אלול, באתר מדרשת. הסיפור על דמה בן נתינה - הגרסה המקוצרת, בלוג "דבר תורה" באתר ישרא-בלוג, מרץ 2008. רוחמה וייס, בוּרוּת ויראת חטא, באתר ynet,‏ 6 במרץ 2009 תלמוד בבלי, מסכת קידושין, דף ל"א, עמוד א'; תלמוד בבלי, מסכת עבודה זרה, דף כ"ג, עמוד ב' תלמוד ירושלמי, מסכת קידושין, פרק א', הלכה ז'; תלמוד ירושלמי, מסכת פאה, פרק א', הלכה א' (דף ג' עמוד א')
לוסי דאף גורדון

ליידי לוסי דאף גורדון (באנגלית Lady Lucie Duff-Gordon;‏ 24 ביולי 1821 - 14 ביולי 1869) הייתה מתרגמת ונוסעת בריטית, ידועה בעיקר בזכות מכתביה ממצרים ומכף התקווה הטובה בדרום אפריקה, לשם נסעה בניסיון להקל על מחלת השחפת בה לקתה. במצרים, אליה הגיע בשנת 1861, התגוררה בלוקסור שבמצרים עילית ומשם כתבה ליקיריה, בעיקר לבעלה סר אלכסנדר דאף גורדון, ולאימה שרה אוסטין מכתביה מבטאים מצד אחד התפעלות מאורח החיים הפשוט של העם במצרים, ממנהגים דתיים, מיחסים בין הדתות השונות ומצד שני כעס רב על השלטון העות'מאני העושק את פשוטי העם. במכתבים מתוארת הדרך האכזרית בה אולצו בני מצרים עילית ותושבי סודאן לעבוד בכפייה בשרות הפאשה למען בניית תעלת סואץ. כן מתוארות בהן צורות העבדות המקובלות במצרים - בעיקר עבדות במשק הבית ועבדות מינית. בין היתר ניתנת לדאף גורדון שפחה סודנית בת שמונה במתנה מאת הקונסול האמריקני. דאף גורדון זכתה באמונם של פשוטי העם במצרים בזכות פתיחותה לתרבות המזרח ובזכות הטיפול הרפואי שנתנה להם. בקנה מידה של המאה העשרים מכתביה של דאף גורדון מבטאים גישה אוריינטליסטית, שילוב של התפעלות, ביקורת ורתיעה מן המזרח האקזוטי. גרסאות לא שלמות של המכתבים הוצאו לאור על ידי אימה בשנת 1965 ועל ידי בתה בשנת 1875, וגרסה מלאה יותר בשנת 1902. דאף גורדון עסקה בתרגום מגרמנית וצרפתית לאנגלית (בילדותה היא התגוררה בגרמניה). בין השאר תרגמה את "מכשפת הענבר" מאת וילהלם מינהולד מגרמנית ואת "סטלה וונסה" מאת לאון דה ויל מצרפתית. מדיה וקבצים בנושא לוסי דאף גורדון בוויקישיתוף כתבי לוסי דאף גורדון בפרויקט גוטנברג (באנגלית) ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
יוסי בכר (ראש עיר)

יוסי (יוסף) בכר (נולד ב-3 באוקטובר 1967) הוא ראש עיריית בת ים לשעבר. בכר נולד בשנת 1967 בבת ים, בה גדל כבן למשפחה בת שבע נפשות. שירת בצה"ל כטכנאי מערכות חימוש. בתחילת שנות ה-90 סיים את לימודיו בתחום עמילות מכס עם קבלת רישיון מקומי ובינלאומי. עבד בחברות שילוח ועמילות מכס שונות ושימש כמנכ"ל ובעלים של אחת מהן. עם בחירתו לראשות העירייה פרש מהעיסוק בתחום. בשנים 2003–2008 שימש כנציג ציבור בוועדת הערר של עיריית בת ים לנושא ארנונה לעסקים. בנובמבר 2008 נבחר לחבר מועצת העיר ברשימת "בת ים בראש מורם" בראשות שלמה לחיאני, ומונה ליו"ר ועדת המכרזים של עיריית בת ים, בתחומי התשתיות, תעשייה ומסחר, חינוך, תרבות וספורט. בהמשך מונה ליו"ר ועדת הביטחון העירונית. באוקטובר 2013 נבחר לקדנציה שנייה כחבר מועצת העיר מטעם הרשימה. בפברואר 2014 קבעו חברי מועצת העיר שבכר ימלא את מקומו של לחיאני שהושעה מתפקידו עקב כתב אישום נגדו, ובכר הפך לראש העיר בפועל. בינואר 2015 נבחר בכר ברוב של כ-500 קולות מול אלי יריב בבחירות מיוחדות לראשות העיר בת ים שהתקיימו לאחר שבית המשפט הרשיע את לחיאני וקבע שיש קלון בעבירות שבהן הורשע. ב-19 באפריל 2016 ביטל בית המשפט המחוזי תל אביב את תוצאות הבחירות לראשות העירייה בת ים, עקב התערבותו הפסולה של שלמה לחיאני בבחירות, הבטחת טובות הנאה בידי בכר וליקויים חמורים נוספים. החלטה זאת בוטלה על ידי בית המשפט העליון בפברואר 2017. לקראת הבחירות לכנסת העשרים ב-2015 הודיע בכר על תמיכתו ברשימה יחד – העם איתנו בראשות אלי ישי, שתמך בו בבחירות המיוחדות ושוב בבחירות לרשויות המקומיות בסוף 2018, אז התמודד לכהונה שנייה. בכר עלה לסיבוב שני נגד צביקה ברוט בו הוא זכה לכשליש מהקולות וכך נבחר ברוט. מדיה וקבצים בנושא יוסי בכר בוויקישיתוף שלומית צור, ‏"ראשל"צים מוכרים דירה, מוסיפים 30% וקונים בבת-ים", באתר גלובס, 28 באוקטובר 2014 אילנה קלמן, "אנחנו לא מוכנים לוותר על הזהות שלנו בשביל ארנונה נמוכה" - יוסי בכר בריאיון לכבוד החג (אורכב 10.04.2017 בארכיון Wayback Machine), באתר mynet‏, 9 באפריל 2017 יוסי בכר, ברשת החברתית פייסבוק חיים ריבלין, ‏בעקבות התחקיר: שוב בחירות בבת ים, באתר ‏מאקו‏, 19 באפריל 2016 ע"א 4071/16 יוסי בכר נ' אלי יריב ואחרים, ניתן ב־20 בפברואר 2017 ישי כהן, ‏ראש עיריית בת ים יוסי בכר: תומך באלי ישי, באתר כיכר השבת, 1 במרץ 2015
משחק האולסטאר של ליגת העל בכדורסל

משחק האולסטאר של ליגת העל בכדורסל הוא משחק ראווה שנערך מדי שנה באביב על ידי מנהלת ליגת העל בכדורסל. אירוע זה חזר להתקיים בשנת 2011 לאחר שבוטל ב-2003. בהפסקות בין הרבעים במשחק מתנהלות תחרות ההטבעות ותחרות השלשות. בעבר האירוע כלל בחירת כוכבים מהליגה שחולקו ל-2 קבוצות. כשחודש האירוע ב-2011, שונה מעט הקונספט לקבוצה אחת של כוכבי כדורסל ישראליים וקבוצה שנייה של כוכבים זרים המשחקים בליגת העל הישראלית בכדורסל. השחקנים המשתתפים נבחרים באמצעות הצבעת אוהדים כאשר לכל קבוצה מצביעים עבור ישראלי אחד וזר אחד, השחקנים שנבחרים לשחק קיבלו את מספרי הקולות הגבוהים ביותר, ובסוף משובצים לנבחרת הישראלים ולנבחרת הזרים 12 שחקנים לכל קבוצה. מאמני הקבוצות הם מאמני ליגת העל בכדורסל ונבחרים על ידי המנהלת. מלבד המשחק מתקיימות גם תחרויות ראווה כמו קליעת שלשות והטבעות מיוחדות בסל להנאת הקהל. מלבד "משחק האולסטאר" של כוכבי ליגת העל בכדורסל, ייסדו ב-2007 משחק אולסטאר לכוכבי ליגת הנוער בכדורסל (בליגת הנוער 2 הקבוצות כוללות כוכבים ישראליים) וב-2011 ייסדו גם משחק אולסטאר לכוכבי הליגה הלאומית בכדורסל. המשחק גם היווה השראה לקיום משחק אולסטאר דומה בליגת העל בכדוריד (החל מ-2013) בין נבחרת הישראלים לנבחרת הזרים המשחקים בליגה. החל מעונת 2019/20 (בעקבות התפרצות מגפת הקורונה יצא לפועל רק ב-2022) התחלפה שיטת המשחק. במקום משחק ביו נבחרת הישראלים נגד נבחרת הזרים, הישראלי והזר שמקבלים את מספר ההצבעות הגבוה ביותר זוכים להרכיב קבוצה בשיטת "כוחות" מרשימת שחקנים שבוחר הקהל. לקראת אירוע האולסטאר בעונת 2022/23 חזרה שיטת המשחק לישראלים נגד זרים. חידוש באולסטאר שי לוי, ‏117:122 לישראלים על הזרים באולסטאר הישראלי, באתר ONE‏, 11 בינואר 2011 אולסטאר: צפו בניצחון הישראלים. 40 לכדיר, באתר ערוץ הספורט, 9 במרץ 2012 אולסטאר 2013 דובי פיק, ‏צפו בנבחרת הזרים מנצחת לראשונה את הישראלים, באתר ONE‏, 25 בפברואר 2014 שואו ומיני טפירו: ניצחון לישראלים באולסטאר, באתר ערוץ הספורט, 4 במרץ 2015 צפו: רוזן זכה באליפות השלשות בפעם השניה, באתר ערוץ הספורט, 4 במרץ 2015 אולסטאר 2016: הישראלים ניצחו 118:143 את הזרים, באתר ערוץ הספורט, 25 במרץ 2016 המשך אולסטאר 2016 הזרים חגגו באולסטאר, גריפין אלוף ההטבעות. צפו, באתר ערוץ הספורט, 19 באפריל 2017 צמוד מהצפוי: 122:137 לזרים על הישראלים, באתר ערוץ הספורט, 2 במרץ 2018 ד"ש לקרטר: ג'ונסון זכה בתחרות ההטבעות, באתר ערוץ הספורט, 2 במרץ 2018 נתנו שואו: 130:134 לזרים על הישראלים, באתר ערוץ הספורט, 12 באפריל 2019 ריחף מעל שלושה קמעות: קוקס אלוף ההטבעות, באתר ערוץ הספורט, 12 באפריל 2019 בפעם הראשונה. צפו: פניני זכה בתחרות השלשות, באתר ערוץ הספורט, 12 באפריל 2019 הנבחרת של בראון ניצחה 123:133 באולסטאר, באתר ערוץ הספורט, 18 במרץ 2022 מי אם לא הוא? פניני זכה בתחרות השלשות, באתר ערוץ הספורט, 18 במרץ 2022 אולסטאר 2022 הטבעות אולסטאר 2023 צפו: סי.ג'יי האריס זכה בתחרות השלשות, באתר ערוץ הספורט, 21 באפריל 2023 גבוה באוויר: צפו בתחרות ההטבעות הישראלית, באתר ערוץ הספורט, 21 באפריל 2023
פרלופון

Parlophone Records היא חברת תקליטים שהוקמה בגרמניה בשנת 1896 על ידי קארל לינדשטרם בשם "Parlophon". הסניף הבריטי של החברה הוקם בשנת 1923 בשם "Parlophone Records" וצבר בשנות העשרים מוניטין כחברת התקליטים המובילה בתחום הג'אז. בשנת 1926 נקנתה החברה על ידי חברת התקליטים "Columbia Graphophone Company", ששינתה את שמה מאוחר יותר לקולומביה רקורדס, ואוחדה מספר שנים אחר כך עם חברת התקליטים EMI. Babyshambles Bat for Lashes בקי היל בלר קולדפליי Chromeo דיימון אלברן קונור מיינרד דייוויד גטה דיינג'ר מאוס פרידה סנדמו אלייזה דוליטל ג׳ורג׳י קיי גבריאל אפלין גורילז Gesaffelstein קרפטוורק גראהם קוקסון לילי אלן קיילי מינוג ריצ'רד האולי לוק סיטל-סינג סיגור רוס Saint Motel טייני טמפה The Magician Two Door Cinema Club PinkPantheress הביטלס דאסטי ספרינגפילד גולדפראפ ג'ון לנון קווין Chiddy Bang The Good Natured Morning Parade The Night VI פט שופ בויז ריצ'רד אשקרופט מדיה וקבצים בנושא פרלופון בוויקישיתוף אתר האינטרנט הרשמי של פרלופון (באנגלית) פרלופון, ברשת החברתית פייסבוק פרלופון, ברשת החברתית אקס (טוויטר) פרלופון, ברשת החברתית אינסטגרם פרלופון, סרטונים בערוץ היוטיוב ABOUT (הקישור אינו פעיל)
דאב מיריה

דויד מיריה מדרנו (בספרדית: David Myrie Medrano; נולד ב-1 ביוני 1988), הידוע כדאב מיריה, הוא כדורגלן קוסטה ריקאי המשחק בעמדת המגן בפרס סלדון. לזכותו 24 הופעות בנבחרת קוסטה ריקה. מיריה החל את הקריירה שלו בקבוצה הספרדית קדיס. ב-2008 עבר למולדתו קוסטה ריקה שם שיחק בקבוצות פונטרנס ואלחואלנסה. ב-2009 עבר לשיקגו פייר מליגת ה-MLS אך לא שיחק בשורותיה. בנובמבר 2009 נבחר בדראפט לפילדלפיה יוניון בה שיחק משחק אחד. הוא עבר לקבוצת ילדותו לימון לפני שנמכר לפרדריקסטד ב-2011 כמחליפו של כריסטיאן גמבואה. ב-2013 חתם בקבוצת ארדיאנו. ב-2016 עבר לסן קרלוס ולאחר כמה משחקים לדפורטיבו סאפריסה. מיריה שותף במספר נבחרות נוער של קוסטה רקה ומשנת 2010 הוא חבר בסגל נבחרת קוסטה ריקה. דאב מיריה, באתר Transfermarkt דאב מיריה, באתר Soccerway דאב מיריה, באתר WorldFootball.net דאב מיריה, באתר National Football Teams דאב מיריה, באתר FootballDatabase.eu
אופסילון (חלקיק)

אופסילון הוא מֶזון חסר טעם המכיל קווארק תחתון ואת האנטי-חלקיק שלו. הוא התגלה על ידי קולבורציית E288, בראשה עמד הפיזיקאי היהודי לאון לדרמן, בפרמילאב ב-1977. האופסילון היה החלקיק הראשון שהתגלה מבין החלקיקים המכילים קווארק תחתון. זאת, מכיוון שהוא הקל ביותר מביניהם שניתן לייצרו ללא חלקיקים מסיביים נוספים. גילוי האופסילון נחשב גם לגילוי הקווארק התחתון. מסתו של האופסילון היא 9.4603 GeV ואורך החיים שלו הוא כ-‎1.218×10-20‎ שניות. קיימים גם מצבים מעוררים (excited states) של האופסילון, בעלי אותם קווארקי ערכיות אך תצורה קואנטית שונה ומסה גבוהה יותר. בין אלו נמצאים: המצב Υ(2S), שמסתו 10.02326 GeV ואורך חייו כ-‎2.058×10-20‎ שניות. המצב Υ(3S), שמסתו 10.3552 GeV ואורך חייו כ-‎3.239×10-20‎ שניות. המצב Υ(4S), שמסתו 10.5794 GeV ואורך חייו כ-‎3.21×10-23‎ שניות. קווארקוניום, השם הכולל למזונים המורכבים מחלקיק והאנטי חלקיק שלו פי הוא מצב דומה עבור קווארק מוזר J/psi הוא מצב דומה עבור קווארק קסום C. Patrignani et al. (Particle Data Group) (2016) and 2017 update: Particle listings – bb Mesons
פרנץ

האם התכוונתם ל... פרנץ הראשון – מקיסרי אוסטריה פרנץ השני, קיסר האימפריה הרומית הקדושה – אחרון קיסרי האימפריה הרומית הקדושה פרנץ (סרט) – סרטו של פרנסואה אוזון שם משפחה: בנג'מין פרנץ – משפטן אמריקאי-יהודי דניס פרנץ – שחקן אמריקאי קורט פרנץ – קצין אס אס פרינץ פרנץ' אישים ששמם הפרטי הוא פרנץ
מיכאל בראנטס

מיכאל בראנטס (בספרדית: Michael Barrantes Rojas ; נולד ב-4 באוקטובר 1983) הוא כדורגלן קוסטה ריקאי המשחק בעמדת הקשר בקבוצת דפורטיבו סאפריסה ובנבחרת קוסטה ריקה. בראנטס החל את הקריירה שלו בקבוצות בליגת העל של קוסטה ריקה. תחילה בבלן ופונטרנס ולאחר מכן עבר ב-2007 לדפורטיבו סאפריסה איתה זכה בשלוש אליפויות. ביוני 2010 הושאל לאולסון מליגת העל הנורווגית ולאחר שנה חתם שם. ב-2011 עזר לאלסונד לזכות בגביע נורווגיה כאשר בין האר הבקיע את שני השערים של קבוצתו בגמר נגד בראן, משחק שהסתיים בתוצאה 2 - 1. ביוני 2015 חתם בשאנגחאי שנשין הסינית. בראנטס משחק בנבחרת קוסטה ריקה משנת 2007 ושותף במספר טורנירים כמו גביע הזהב 2007 ו-2013, ובמונדיאל 2014. דפורטיבו סאפריסה ליגת העל הקוסטה ריקאית (3): 2007 אפרטורה, 2008 קלאוסורה, 2008 אפרטורה. אולסון הגביע הנורווגי: 2011 אישיים פרס קניקסן, קשר השנה בנורווגיה: 2011 מדיה וקבצים בנושא מיכאל בראנטס בוויקישיתוף מיכאל בראנטס, ברשת החברתית פייסבוק מיכאל בראנטס, ברשת החברתית אקס (טוויטר) מיכאל בראנטס, באתר Transfermarkt מיכאל בראנטס, באתר Soccerway מיכאל בראנטס, באתר WorldFootball.net מיכאל בראנטס, באתר National Football Teams מיכאל בראנטס, באתר FootballDatabase.eu
הממשלה האזורית של כורדיסטן

הממשלה האזורית של כורדיסטן (בכורדית: Hikûmetî Herêmî Kurdistan, حکوومەتی هەرێمی کوردستان, באנגלית: Kurdistan Regional Government או KRG) הוא גוף השלטון הרשמי באזור צפון עיראק, המאוכלס ברובו על ידי כורדים ומכונה "כורדיסטן העיראקית" או "דרום כורדיסטן". הממשלה מכילה פרלמנט בעל 111 מושבים הנקרא "הפרלמנט של כורדיסטן העיראקית". הקבינט נקבע על ידי רשימת או מפלגת הרוב אשר גם בוחרת את ראש הממשלה. הנשיא נבחר באופן ישיר על ידי אלקטורטים ומשמש ראש הקבינט. ראש הממשלה הוא ראש הרשות המחוקקת וחולק סמכויות ניהול קבינט עם הנשיא. הנשיא משמש גם ראש כוחות הצבאיים הפשמרגה. פרק זה לוקה בחסר. אנא תרמו לוויקיפדיה והשלימו אותו. הקבינט הנוכחי של KRG הוקם ביולי 2019 ומנוהל על ידי ראש הממשלה מסרור בארזאני. הקבינט מורכב מ-21 חברים, בהם סגן ראש ממשלה, ונשיא מועצת השרים של דיוואן. הקבינט הנוכחי בולט בקידום הנשים שלו, שהתבטא במינוי של 4 נשים לתפקידים בכירים, מהן שתי שרות. הקבינט הדגיש את החשיבות של ממשל תקין, שקיפות ואחריות בסדר היום המדיניות שלו. בספטמבר 2019, ה-KRG השיק תוכנית רפורמה שמטרתה שיפור השירותים הציבוריים, חיזוק הכלכלה ומלחמה בשחיתות. התוכנית כוללת צעדים כמו רפורמות בשכר, הגברת השקיפות בחוזים ממשלתיים ודיגיטציה. כאזור חצי אוטונומי, לממשלה האזורית יש פרלמנט משלה, מוסדות ממשלתיים וכוח צבאי, המכונה פשמרגה. היא שולטת בשלושת המחוזות הכורדיים ארביל, סולימניה ודוהוק, כמו גם בשטחים שנויים במחלוקת כמו כירכוכ. מערכת היחסים של הממשלה האזורית עם ממשלת עיראק המרכזית מסובכת ולעיתים קרובות שנויה במחלוקת. בעוד שהממשלה הכורדית חיפשה אוטונומיה ברמה גבוהה יותר, ואף עצמאות, ממשלת עיראק ביקשה לשמור על שליטתה באזורים אלה. אחד המקורות העיקריים למתיחות היו הכנסות מנפט וגז. הממשלה האזורית חתמה על מספר עסקאות נפט וגז עם חברות זרות, מה שהוביל למחלוקות עם ממשלת עיראק המרכזית על חלוקת הכנסות. הממשלה האזורית טענה שהיא צריכה להיות מסוגלת לנהל את המשאבים שלה בעצמה ולשמור על נתח גדול יותר מההכנסות, בעוד שממשלת עיראק טענה שמשאבי הנפט והגז שייכים לכל העיראקים ויש לחלק אותם בצורה שוויונית. למרות המתיחות הללו, הממשלה האזורית מילאה תפקיד חשוב במאבק נגד המדינה האסלאמית בעיראק. הפשמרגה הייתה בעלת ברית מרכזית של ממשלת עיראק והקואליציה הבינלאומית במאבק נגד דאעש, והממשלה האזורית גם סיפקה סיוע הומניטרי למיליוני עיראקים שנעקרו מהסכסוך. פשמרגה כורדיסטן מדיה וקבצים בנושא הממשלה האזורית של כורדיסטן בוויקישיתוף אתר האינטרנט הרשמי של הממשלה האזורית של כורדיסטן (בכורדית, בערבית ובאנגלית) ארז שטרים, בין המאבק בדאע"ש למחאה פוליטית: כורדיסטן העיראקית במשבר, מגזין המזרח הקרוב, 23 באוקטובר 2015 הממשלה האזורית של כורדיסטן, ברשת החברתית אקס (טוויטר) למרבית הכורדים שאיפה לעצמאות בכלל שטח כורדיסטן. אתר האינטרנט הרשמי של הממשלה האזורית, ראש הממשלה אתר האינטרנט הרשמי של הממשלה האזורית Women nominated for three senior KRG ministerial roles, parliament speaker, באתר rudaw.net הצהרת ראש הממשלה על התוכנית https://www.aljazeera.com/news/2023/4/2/iraq-krg-reach-deal-to-resume-oil-exports-kurdish-official על הסכסוך הכורדי-עיראקי], באל ג'זירה Coalition helps Peshmerga muscle up on urban warfare
יאסויוקי קונו

יאסויוקי קונו (ביפנית: 今野 泰幸; נולד ב-25 בינואר 1983 בסנדאי שביפן) הוא כדורגלן יפני אשר משחק בעמדת המגן בג'ובילו איוואטה מליגת העל היפנית ובנבחרת יפן. בשנת 2004, קונו היה חלק מסגל נבחרת יפן באולימפיאדת אתונה, בשלב הבתים יפן סיימה במקום הרביעי והאחרון בבית B והודחה. העולות מבית זה היו נבחרות איטליה ואורוגוואי. הוא גם ייצג את יפן בגביע העולם בכדורגל עד גיל 20 שנערך באיחוד האמירויות הערביות בשנת 2003. ב-3 באוגוסט 2005, הוא שיחק בנבחרת יפן הבוגרת בטורניר גביע מזרח אסיה במשחק נגד סין. גביע אסיה בכדורגל (1): 2011 הליגה היפנית השנייה (1): 2011 גביע הקיסר (1): 2011 גביע הליגה היפנית (1): 2004, 2009 מדיה וקבצים בנושא יאסויוקי קונו בוויקישיתוף אתר האינטרנט הרשמי של יאסויוקי קונו יאסויוקי קונו, באתר Transfermarkt יאסויוקי קונו, באתר Soccerway יאסויוקי קונו, באתר WorldFootball.net יאסויוקי קונו, באתר National Football Teams יאסויוקי קונו, באתר FootballDatabase.eu
סן פרנסיסקו דה קמפצ'ה

סן פרנסיסקו דה קמפצ'ה (בספרדית: San Francisco de Campeche), או בקיצור קמפצ'ה, היא עיר הבירה והעיר הגדולה ביותר של מדינת קמפצ'ה במקסיקו. העיר נמצאת בחוף מפרץ קמפצ'ה, בחצי האי יוקטן, במרחק של כ-1,100 קילומטרים ממקסיקו סיטי, בירת מקסיקו. מערכת הביצורים והחומות בעיר מתקופת השלטון הקולוניאלי הספרדי זכתה להכרה כאתר מורשת עולמית של אונסק"ו ב-1999. הספרדים הגיעו לאזור לראשונה ב-1517 ונחתו בקרבת הכפר הילידי א-קין-פץ' שהיה מיושב על ידי בני המאיה. סן פרנסיסקו דה קמפצ'ה נוסדה ב-4 באוקטובר 1540 על ידי הקונקיסטאדור הספרדי פרנסיסקו מונטחו בקרבת אותו כפר. בעיר נוסד נמל, והיא הפכה להיות אחת מערי הנמל החשובות ביותר של ספרד באזור. בגלל שקמפצ'ה הייתה עיר נמל חשובה, היא סבלה מתקיפות חוזרות ונשנות של שודדי ים אנגלים והולנדים, בדומה למרבית ערי הנמל בחוף הים הקריבי. עקב כך מ-1686 נבנו בעיר מערכת ביצורים וחומות שנועדו להגן עליה מפני התקפות כאלו. לאחר שמקסיקו קיבלה את עצמאותה בסביבות 1820, העיר והאזור היו חלק ממדינת יוקטן. ב-1863 הפכה קמפצ'ה למדינה בפני עצמה, וסן פרנסיסקו דה קמפצ'ה הפכה לבירתה. הכלכלה המקומית מתבססת בעיקר על מסחר, תעשייה ותיירות. בעיר פועלות מספר אוניברסיטאות, בהן האוניברסיטה האוטונומית של קמפצ'ה. את סן פרנסיסקו דה קמפצ'ה משרת נמל התעופה הבינלאומי אינחניירו אלברטו אקוניה אונגאי, הידוע גם בתור נמל התעופה הבינלאומי קמפצ'ה, הנמצא במרחק של כ-9 קילומטרים מהעיר. גואטמלה קצאלטננגו, גואטמלה קנדה הליפקס, קנדה קולומביה קרטחנה, קולומביה ארצות הברית לארדו, טקסס, ארצות הברית מקסיקו וראקרוס, וראקרוס, מקסיקו מדיה וקבצים בנושא סן פרנסיסקו דה קמפצ'ה בוויקישיתוף העיר ההיסטורית המבוצרת של קמפצ'ה באתר אונסק"ו סן פרנסיסקו דה קמפצ'ה, באתר אנציקלופדיה בריטניקה (באנגלית) העיר ההיסטורית המבוצרת של קמפצ'ה באתר אונסק"ו (באנגלית)
ליגת העל של קוסטה ריקה

ליגת העל בכדורגל בקוסטה ריקה או פרימרה דיוויסיון דה קוסטה ריקה (בספרדית: Primera División de Costa Rica;ידועה בשם Fútbol de Primera División או בקיצור FPD, וגם בשם Liga Promerica מטעמים מסחריים) היא ליגת הכדורגל הבכירה בקוסטה ריקה. הליגה, שנוסדה ב-1921, מנוהלת על ידי "איגוד מועדוני הכדורגל של הליגה הבכירה" (UNAFUT), ומשחקים בה כיום 12 מועדוני כדורגל. הליגה מחולקת לאפרטורה וקלאוסורה: האפרטורה שנקראה בעבר "אינביירנו" (חורף) משוחקת בין חודש יולי לדצמבר, והקלאוסורה שנקראה בעבר "וראנו" (קיץ) משוחקת בין ינואר למאי. קבוצת סאפריסה (שמקורה בעיר סן חוסה, עיר הבירה) היא הקבוצה המצליחה ביותר בקוסטה ריקה, עם מספר שיא של 36 זכיות באליפות הליגה (מאז 1952). שנייה בדירוג היא אלחואלנסה (שמקורה במחוז אלחואלה) עם 30 אליפויות, ושלישית היא ארדיאנו (שמקורה במחוז ארדיה) עם 29 אליפויות, ובצוותא הם הקבוצות המובילות והשולטות בליגה הקוסטה ריקנית. ב-13 ביוני 1921 הוקמה התאחדות הכדורגל של קוסטה ריקה. עם הקמתה, התעורר גם הצורך בטורניר, לצד הקמת נבחרת לאומית, כתוצאה מהוזמנת קוסטה ריקה ל"משחקי המאה של גואטמלה" ב-1921 בגואטמלה. העונה הראשונה של הליגה הבכירה של קוסטה ריקה נערכה ב-1921 עם שבע קבוצות מייסדות: אלחואלנסה, קרטחינס, ארדיאנו, לה ליברטד, חימנסטיקה אספניולה, לימוננסה ולה יוניון. לה ליברטד וגימנאסטיקה לימוננסה שיחקו את המשחק הראשון אי פעם של הליגה, כאשר לה ליברטד יצאה מנצחת עם שער יחיד שהבקיע רפאל מדריגל. ארדיאנו הוכתרו כאלופי העונה הראשונה. בשנת 1999, התאחדות הכדורגל של קוסטה ריקה הקימה את ה-UNAFUT (ראשי תיבות של Unión de Clubes de Fútbol de la Primera División, בתרגום מספרדית: "איגוד מועדוני הכדורגל של הליגה הבכירה"), ישות המיועדת לארגון וניהול של טורניר הליגה הבכירה וליגות הנוער שלו (הידוע בשם Alto Rendimiento "יכולת גבוהה"). ב-9 בינואר 2014, UNAFUT החליטה לשנות את שם הטורניר ל"ליגה FPD", על מנת לתת יותר זהות לליגה. היריבות העיקרית בליגה היא משחק ה"אל-קלאסיקו" של "ליגה FPD", אותה משחקות הקבוצות הגדולות בקוסטה ריקה, אלאחואלנסה וסאפריסה, שכן הן שתי הקבוצות המצליחות ביותר בליגה ושתיהן חולקות את הרוב המכריע של האוהדים ברחבי המדינה. מאז המפגש הראשון שלהם באצטדיון הלאומי הישן ב-12 באוקטובר 1949, שתי הקבוצות התמודדו זו מול זו ביותר מ-300 משחקים, כאשר מאזן הניצחון לטובת סאפריסה, שנחשבת לקבוצה הבכירה ביותר במדינה ואחת הבולטות ביבשת אמריקה, ומשתתפת בטורנירים בינלאומיים של CONCACAF. אלופות הליגה באתר RSSSF
ואילון פרנסיס

ואילון פרנסיס בוקס (בספרדית: Waylon Francis Box; נולד ב-20 בספטמבר 1990) הוא כדורגלן קוסטה ריקאי המשחק בעמדת המגן שמאלי בקבוצת קולומבוס קרו ובנבחרת קוסטה ריקה. פרנסיס שיחק בנוער של דפורטיבו סאפריסה אך החל לשחק בבוגרים בקבוצת ברוחס. לאחר תקופה קצרה הוא עבר ללימון וב-2012 עבר לשחק בארדיאנו. ב-2014 חתם בקבוצת קולומבוס קרו מה-MLS. פרנסיס זומן לראשונה לנבחרת קוסטה ריקה ב-2013. ליגת העל הקוסטה ריקאית: 2013 קלאוסורה מדיה וקבצים בנושא ואילון פרנסיס בוויקישיתוף ואילון פרנסיס, ברשת החברתית פייסבוק ואילון פרנסיס, באתר Transfermarkt ואילון פרנסיס, באתר Soccerway ואילון פרנסיס, באתר WorldFootball.net ואילון פרנסיס, באתר National Football Teams ואילון פרנסיס, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קמפצ'ה (פירושונים)

האם התכוונתם ל... קמפצ'ה – מדינה במקסיקו סן פרנסיסקו דה קמפצ'ה – הידועה בקיצור כקמפצ'ה, בירת מדינת קמפצ'ה במקסיקו מפרץ קמפצ'ה – מפרץ בתוך מפרץ מקסיקו
רנדאל ברנס

רנדאל ברנס מויה (בספרדית: Randall Brenes Moya; נולד ב-13 באוגוסט 1983) הוא כדורגלן עבר קוסטה ריקאי ששיחק בעמדת החלוץ. לזכות ברנס 43 הופעות במדי נבחרת קוסטה ריקה. ברנס החל לשחק בקרטחינס מליגת העל של קוסטה ריקה ובשנתו הראשונה כבש 15 שערים ב-20 משחקים, ב-2005 עבר לקבוצת בודה/גלימט מליגת העל הנורווגית אולם לאחר שנה הקבוצה ירדה לליגת המשנה. לאחר שתי עונות בליגת המשנה, הקבוצה שבה לליגת העל. באמצע העונה בנרס הושאל לקונסיגר ובתום העונה חתם בקבוצה. ב-2010 ברנס שב לקרטחינס בה שיחק שתי עונות ובפברואר 2012 עבר לחזר לנצ'ראן מהליגה האזרית. בתום אותה עונה חזר לקרטחינס. ב-7 באוגוסט[דרושה הבהרה] 2014 הושאל לקבוצה הנורווגית סאנס אולף. פרנסיס זומן לראשונה לנבחרת קוסטה ריקה ב-2005. הוא שיחק עם הנבחרת בגביע הזהב 2007 ו-2013 וכן בקופה אמריקה 2011. הוא נמצא בסגל הנבחרת במונדיאל 2014. קוסטה ריקה קופה סנטרואמריקאנה: 2013 אישיים מלך השערים של ליגת העל של קוסטה ריקה: 2004/5 שחקן השנה של קרטחינס (2): 2010, 2011 מדיה וקבצים בנושא רנדאל ברנס בוויקישיתוף רנדאל ברנס, באתר Transfermarkt רנדאל ברנס, באתר Soccerway רנדאל ברנס, באתר National Football Teams רנדאל ברנס, באתר FootballDatabase.eu
רוי מילר ארננדס

רוי מילר ארננדס (בספרדית: Roy Miller Hernández; נולד ב-24 בנובמבר 1984), הוא כדורגלן קוסטה ריקאי המשחק בעמדת הבלם בקבוצת ספורטינג סן חוסה מליגת העל של קוסטה ריקה. לזכותו 58 הופעות במדי נבחרת קוסטה ריקה. רוי מילר החל לשחק בקרטחינס מליגת העל של קוסטה ריקה, ב-2005 עבר לקבוצת בודה/גלימט מליגת העל הנורווגית יחד עם רנדאל ברנס. הוא שיחק שלוש שנים בקבוצה ולאחריה עבר לרוזנבורג באמצע עונת 2008/2009 הושאל לאורגריט ובתום העונה חתם בניו יורק רד בולס. בינואר 2016 עבר לדפורטיבו סאפריסה מקוסטה ריקה. הוא זומן לראשונה לנבחרת קוסטה ריקה ב-2005. הוא שיחק עם הנבחרת בגביע הזהב 2007 ו-2013 וכן בקופה אמריקה 2011. הוא נמצא בסגל הנבחרת במונדיאל 2014. רוזנבורג אליפות נורווגיה: 2009 ניו יורק רד בולס מגן האוהדים: 2013, 2015 מדיה וקבצים בנושא רוי מילר ארננדס בוויקישיתוף רוי מילר ארננדס, באתר Transfermarkt רוי מילר ארננדס, באתר Soccerway רוי מילר ארננדס, באתר WorldFootball.net רוי מילר ארננדס, באתר National Football Teams רוי מילר ארננדס, באתר FootballDatabase.eu